Den Vest-Sjællandske Avis, 1830-05-11
Journal du Commerce vil nu vide, at han paa Veien dertil har modtaget Depescher, hvori der blev meldt ham, at der er sluttet en of- og defensiv Alliance imellem alle barbareskiske Magter, nemlig imellem Algier, Marocco, Tunis og Tripolis, og at han ifølge deraf har forlangt en Forstærkning af 20000 Mand. - Portens Gesandt, Tahir Pascha, er i Begreb med at afseile paa en Fregat til Algier. - De nyeste Efterretninger fra Vien indeholde, at Posten fra Constantinopel af 10de April er ankommen dertil, og at det vigtigste af det som man der har erfaret, er at Porten, efterat den Engelske, Franske og Russiske Ambassadeur havde overleveret den den Londonske Protokol angaaende Grækenland, havde udbedet sig en længere Betænkningstid, som ogsaa er bleven den tilstaaet. Hermed kunde de upaalidelige Rygter bringes i Forbindelse som man har i Paris, at Prins Leopold har vægret sig ved at modtage Souverainiteten over Grækenland; hvilket Rygte maaskee er bleven foranlediget deraf, at han ikke har givet nogle Grækere, som indfandt sig i hans Hotel, for at giøre ham deres Opvartning, Audience, paa Grund af, at han endnu ikke har modtaget det ham tilbudte Herredømme; dog har han inden han afreiste til London, skrevet et Brev til Fyrste Suzzo, hvori han har yttret at det giorde ham ondt, at han ikke kunde modtage den og bedet ham om at modtage dem som Ambassadeur ved det Franske Hof fra den tilkommende Behersker over Grækenland. J en anden Efterretning, som læses fra Vien i Bladet Børsenhalle, hedder det, at de tre Ambassadeure ville først overlevere Porten den 11te April de Beslutninger, som ere fattede i Protokollerne i London. Porten har ganske nyelig bekræftet Jbrahim Pasch i Sandschaket over Lepanto og Omer Pascha i det over Negropont, men derimod udeladt Paschaliket Morea paa Fortegnelsen af dets Statholderskaber. Den Tyrkiske Ambassadeur, Halil Pascha, vil, som der skrives fra Varschau, reise tilbage til Constantinopel, saasnart Keiseren begiver sig til Polen. Underhandlingerne skulle være saa godt som tilendebragte og Resultatet forventes med det første bekiendtgjort, Porten skal erholde en Eftergivelse i Krigsomkostningerne af over 4 Milliioner Dukater, og maaskee hele Summen bliver den eftergivet, naar den vil indgaae de Forslag, som ere giorte den, og hvorpaa Svaret forventes i Petersborg. – Fra Bucharest tales om at der hersker en meget krigerisk Stemning i Tyrkiet; men at Sultanen mangler Penge til at organisere sin Armee. Nu hedder det, at han vil optage et Laan paa 4 Mill. Dukater under Englands Garantie, og som derfor skal indrømmes den store Øe Candia til Underpant. Man betragter det som en Bevæggrund hvorfor England saa standhaftigen har modsat sig Candias Forbindelse med Grækenland, uagtet Øen er næsten allene beboet af Grækere. Den omtalte krigeriske Aand imellem Tyrkerne yttrer sig især i Bosnien, hvor Jndvaanerne have paa den sidste Tid giort Jndfald overde Østerrigske Grændser, og hvorved det er kommet til blodige Fægtninger, og tillige ved det at Bosnierne have vægret sig ved at aftræde det Drinaske Distrikt, som var bleven incorporeret i Bosnien; men ifølge Freden af Adrianopel skulde gives tilbage til Servien.